અમર સ્વભાવે સરળ પણ પોતાનાથી હોંશિયાર અને પ્રભાવશાળી વ્યક્તિત્વને સહન કરી શકતો નહિં. સારું એવું ભણેલ હોવા છતાં કરમની કઠણાઈને લીધે નોકરી મળી નહિ. અને રાતોરાત કરોડપતિ બની જવાના સપનાને કારણે કોઇ નાનો મોટો ધંધો પણ કરી શકયો નહી કે ચાલુ કરેલા ધંધામાં સ્થિર થઇ શકયો નહીં. પોતે કંઈ કમાતો ન હોવાનાં કારણે સરીતાના પગાર પર નિર્ભર રહેવું પડતું અને સમાજમાં આખાબોલા માણસોના વેંણ સાંભળવા પડતાં. આથી સતત લઘુતાગ્રંથિથી પિડાતો રહેતોઈ પોતાની જાતને સરીતા કરતાં નીચી આંકતોઈ સરીતાની... સલાહ કે માર્ગદર્શન ભરેલી વાત સાચી હોવા છતાં પુરૂષ સહજ સ્વભાવથી જ સ્વીકારતો નહીં અને અવાર નવાર નાની સરખી વાતમાં પણ સરીતા સાથે ઝગડા કરી બેશતો. કયારેક તો ગુસ્સો સાતમે આસમાને પહોંચી જતો અને ગાળો સાથે સરીતા પર હાથ પણ ઉપાડી લેતો. પણ ગમે તેવો કઠોર પુરૂષ હોય તેના હદયના કોઈ ખુણો કોમળ તો બચેલો હોય જ. તે સતત આત્મ મંથન કરતો રહેતો અને પોતાને આદર્શ પતિ અને પ્રેમાળ પિતા બનાવવા પ્રયત્ન કરતો રહેતો. આથી સરીતા જયારે કામે જાય ત્યારે બાળકોને પ્રેમથી સંભાળતો અને કયારેક જરૂર પડયે સરીતાના કામમાં ચોકકસ મદદ કરતો. તેનું વ્યકિતત્વ કાંઈક જૂદાજ પ્રકારનું હતું. ખુદ પણ તે કયા રસ્તે જઈ રહયો છે તે નકકી કરી શકતો ન હતો કે મગજ અને મન વચ્ચે સમતુલન જાળવી શકતો ન હતો.... (ક્રમશઃ)